ΓΡΑΠΤΗ ΕΡΩΤΗΣΗ E-2111/02

υποβολή: Jorge Hernndez Mollar (PPE-DE) προς την Επιτροπή

(17 Ιουλίου 2002)

Θέμα: Ενιαία ευρωπαϊκή θυρίδα για την νόμιμη μετανάστευση στην ΕΕ

Σε πρόσφατες ανακοινώσεις στον ισπανικό τύπο, ο πρόεδρος της Ευρωπαϊκής Επιτροπής εδήλωσε ότι είναι ανάγκη να γίνει κατανοητό, με την εφαρμογή μιας πολιτικής ανοίγματος, συνεργασίας και δραστήριας ενίσχυσης των νόμιμων μεταναστών, ότι η ΕΕ επιθυμεί να δεχθεί ξένους μετανάστες διότι τους έχει ανάγκη. Εξ αυτού και η ανάγκη για μια πολιτική θετική και σαφήπέρ των νόμιμων μεταναστών.

Είναι βεβαίως σαφές ότιπάρχει ανάγκη από νόμιμους μετανάστες και ότι πρέπει να απαγορευθεί η παράνομη μετανάστευση, η οποία αποτελεί τόσο συχνό φαινόμενο μέχρι σήμερα, είναι όμως εξ ίσου σαφές ότι η νόμιμη μετανάστευση πρέπει να ευνοηθεί με μέσα που θα επιτρέπουν την κατάλληλη διοχέτευση της προσφοράς των μεταναστών που επιθυμούν να εργασθούν στην ΕΕ.

Δεν εκτιμά, ως εκ τούτου, η Επιτροπή ότι θα πρέπει να προτείνει την δημιουργία μιας ευρωπαϊκής βάσης δεδομένων στην οποία να διοχετεύονται τα στοιχεία σχετικά με την προσφορά θέσεων εργασίας και, ενδεχομένως, οι σχετικές αιτήσεις για την κάλυψή τους·

Απάντηση του κ. Vitorino εξ ονόματος της Επιτροπής

(23 Σεπτεμβρίου 2002)

Στην πρόταση οδηγίας του Συμβουλίου για τις προϋποθέσεις εισόδου και διαμονήςπηκόων τρίτων χωρών με σκοπό τη μισθωτή απασχόληση και την άσκηση ανεξάρτητων οικονομικών δραστηριοτήτων, της 11ης Ιουλίου 2001(1), η Επιτροπή πρότεινε να χρησιμοποιείται το δίκτυο European Employment Services (EURES) πριν την πρόσληψη οικονομικού μετανάστη για την κάλυψη θέσης εργασίας σε κράτος μέλος. Το δίκτυο EURES, που δημιουργήθηκε με την απόφαση 93/569/ΕΟΚ(2) της Επιτροπής, συνίσταται σε βάση δεδομένων όσον αφορά αφενός τις διαθέσιμες θέσεις εργασίας στα κράτη μέλη και τα μέλη της Ευρωπαϊκής Ζώνης Ελεύθερων Συναλλαγών (ΕΖΕΣ) του Ευρωπαϊκού Οικονομικού Χώρου (ΕΟΧ) και, αφετέρου, τα άτομα που αναζητούν εργασία, την οποία θα διαχειρίζονται οι δημόσιεςπηρεσίες απασχόλησης.

Σκοπός της προαναφερθείσας πρότασης είναι να δημιουργηθεί ένα πρακτικό και διαφανές μέσο που θα καταστήσει λειτουργική την αρχή της προτίμησης της εγχώριας αγοράς εργασίας (ΕΟΧ) και θα επιτρέψει την πρόσληψη εργαζομένων από τρίτες χώρες σε περίπτωση πουπάρχει συγκεκριμένο έλλειμμα στην αγορά εργασίας του ΕΟΧ. Εργοδότες οι οποίοι αδυνατούν να καλύψουν μια συγκεκριμένη θέση εργασίας σε δεδομένο χρονικό διάστημα θα μπορούν κατ' αυτό τον τρόπο να προσλαμβάνουν άτομα από χώρες εκτός του ΕΟΧ μόνο εφόσον η εν λόγω κενή θέση έχει δημοσιευθεί μέσω τωνπηρεσιών απασχόλησης διαφόρων κρατών μελών με τη βοήθεια του συστήματος EURES επί τέσσερις εβδομάδες τουλάχιστον και εφόσον δεν έχουν λάβει αποδεκτή αίτηση από την αγορά εργασίας εντός του ΕΟΧ. Η έκδοση άδειας παραμονής σε επιλεγμένο εργαζόμενο τρίτης χώρας θαπόκειται ασφαλώς σε πρόσθετους ειδικούς όρους για την έκδοση άδειας παραμονής σύμφωνα με το σχέδιο οδηγίας.

Προς το παρόν δεν προβλέπεται επέκταση της βάσης δεδομένων προκειμένου να συμπεριληφθούν άτομα που αναζητούν εργασία και δεν αποτελούν ήδη μέρος της αγοράς εργασίας ΕΟΧ.

(1) ΕΕ C 332 E της 27.11.2001.

(2) Απόφαση 93/569/ΕΟΚ της Επιτροπής, της 22ας Οκτωβρίου 1993, για την εφαρμογή του κανονισμού (ΕΟΚ) αριθ. 1612/68 του Συμβουλίου περί της ελεύθερης κυκλοφορίας των εργαζομένων στο εσωτερικό της Κοινότητας όσον αφορά, ιδίως, τη δημιουργία ενός δικτύου με την ονομασία Eures, ΕΕ L 274 της 6.11.1993.